“Вы ахвяравалі частку свайго жыцця, свайго сэрца малітве за святароў. Гэта вельмі важная рэч. Ад імя ўсіх тых, хто прабывае ў вашых інтэнцыях, складаю падзяку і дзякую Пану Богу, што натхніў вас на гэтую вельмі важную Божую справу, – падзякаваў іерарх і заклікаў да далейшай малітвы. — Бо без малітвы чалавек застаецца слабы. Каго Бог кліча ісці Сваім шляхам найбольш патрабуе дапамогі, падтрымкі і малітвы. Гэта вялікая моц, якую вы сваёй малітвай удзяляеце тым, каго Бог ставіць на падсвечніку, каб свяціць Божай ласкай.”